
ZAPISNIK
12. sjednice Vijeća Mjesnog odbora Oporovec,
održane 07. svibnja 2026.
Zagreb, Oporovečki vinogradi 20, s početkom u 18,00 sati

NAZOČNI ČLANOVI VIJEĆA: Robert Cvitković, Ante Galić, Ivica Prežec, Ivica Zadro, Ivan Đurđenić
Predsjedava: Robert Cvitković, predsjednik Vijeća.
Zapisnik vodi: Robert Cvitković 

Predsjednik konstatira da je nazočno  5  od ukupno 5  članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora.
Predsjednik daje na verifikaciju zapisnik 11. sjednice.
[bookmark: _Hlk183365156]	Vijeće jednoglasno prihvaća tekst zapisnika 11. sjednice Vijeća, održane dana 23. travnja 2026.
Na prijedlog predsjednika, Vijeće jednoglasno prihvaća i utvrđuje 

DNEVNI RED

1. Zaključak o izmjeni zaključka o prijedlogu radova na održavanju nerazvrstanih cesta Mjesnog odbora Oporovec u 2026. – donošenje zaključka;
2. Zaključak o prijedlogu za obnovu horizontalne signalizacije na području Mjesnog odbora Oporovec – donošenje zaključka;
3. Pitanja, prijedlozi i obavijesti.

[bookmark: _Hlk177207557][bookmark: _Hlk177376089][bookmark: _Hlk117497956]Ad. 1. Zaključak o izmjeni zaključka o prijedlogu radova na održavanju nerazvrstanih cesta Mjesnog odbora Oporovec u 2026. – donošenje zaključka;
U raspravi sudjeluju: Robert Cvitković, Ante Galić, Ivica Prežec, Ivica Zadro i Ivan Đurđenić.
Nakon provedene rasprave, Vijeće s 4 glasa ZA (Robert Cvitković, Ante Galić, Ivica Zadro i Ivan Đurđenić) i 1 glasom PROTIV (Ivica Prežec) donosi

ZAKLJUČAK

Mijenja se zaključak Vijeća Mjesnog odbora Oporovec o prijedlogu radova na održavanju nerazvrstanih cesta Mjesnog odbora Oporovec u 2026. donesen na 8. sjednici Vijeća dana 22. siječnja 2026. i isti sada glasi: 

„Vijeće predlaže da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Oporovec u 2026. izvedu radovi asfaltiranja Aleje Blaža Jurišića, na području Mjesnog odbora Klaka.“.


Ad 2. Zaključak o prijedlogu za obnovu horizontalne signalizacije na području Mjesnog odbora Oporovec – donošenje zaključka;
U raspravi sudjeluju: Robert Cvitković, Ante Galić, Ivica Prežec, Ivica Zadro i Ivan Đurđenić.
Nakon provedene rasprave, Vijeće jednoglasno donosi

ZAKLJUČAK

1. Predlaže se iscrtavanje pješačkog prijelaza na crvenoj podlozi u ulici Oporovečki vinogradi kod kbr. 20.
2. Gore navedeno predlaže se radi smanjenja brzine vozila te sigurnosti svih sudionika u prometu, posebno djece koja svakodnevno navedenom dionicom ceste prolaze na putu prema školi i vrtiću. 

Ad. 3 Pitanja, prijedlozi i obavijesti
	Kako nije bilo pitanja niti prijedloga, predsjednik zahvaljuje na prisustvovanju i zaključuje sjednicu.

Završeno u 18,50 sati.
KLASA: 024-08/26-003/968
URBROJ: 251-13-11-6/017-26-2
U  Zagrebu, 07. svibnja 2026.
Zapisnik sastavio: Robert Cvitković

                                         Predsjednik Vijeća Mjesnog odbora Oporovec 
						     Robert Cvitković    
[bookmark: _GoBack]
